ระหว่างรอต่อเครื่องใน domestic bldg ก็เดินๆ หามื้อบ่ายหม่ำๆ มาเวียดนามก็อยากทานเฝอร้อนๆ ค่ะ โชคดีเจอร้าน Big Bowl

ร้านอยู่บน departure hall ชั้นสอง ใน domestic building ลักษณะคล้ายๆ ฟู้ดคอร์ทเล็กๆ เพราะมีที่นั่งรวมๆ กว้างขวางสำหรับสามร้านในเวิ้งเดียวกัน

ลองสั่ง เฝอเนื้อสองอย่าง (105,000 vnd ~ 170 thb) มาชามใหญ่เลยค่ะ พร้อมผักเคียง 1 จาน และซอสให้สองอย่าง

น้ำซุปรสชาติดีค่ะ หอมเนื้อ หวานนำเล็กๆ เค็มตามอ่อนๆ รสไม่เข้มข้นมาก สาดผัก บีบมะนาว พร้อมเทฮ่อยซินและซอสพริกเข้าคลุกๆ เพิ่มรสเปรี้ยว-เผ็ด อร่อยขึ้นเยอะค่ะ 

เส้นเล็ก มาแบบนิ่มๆ ส่วนเนื้อนี่ ให้มาเยอะมาก เต็มชาม แถมชิ้นใหญ่ๆ มีเหนียวบ้าง ไม่เหนียวบ้าง โดยรวมถือว่าโอเค

เป็น quick meal ที่อร่อยพอได้ระหว่างรอต่อเครื่องค่ะ